**Становище**

**От доц. д-р Екатерина Керемидарска**, хон. доцент в ШУ”Еп.К.Преславски, катедра „География, регионално развитие и туризъм”- етнолог

за научните трудове на **доц.д-р Мира Николаева Маркова**

представени за участие в обявения в Държавен вестник, бр.48 от 28.06.2022г. конкурс за заемане на академичната длъжност „професор“ по професионално направление 3.1 Социология, антропология и науки за културата/етнология, локални традиции и култури/

Доц. д-р Мира Маркова е родена през 1970 г. в гр. София,средното си образование завършва в 35 Руска езикова гимназия в гр.София,. През 1995 г.завършва магистър по история, специализация „Етнология” с дипломна работа на тема : Бабата – акушерка и лечителка в българската народна култура” и втора специалност „португалски език”. В СУ ”Св. Св. Кл.Охридски”.

През 2001 г. защитава докторска дисертация на тема: ”Селото в Средна Стара планина /краят на XIX-XX/.

От 2003 г. до сега работи в СУ ”Св.Климент Охридски”, Исторически факултет, катедра „Етнология” като: ст.асистент 2003 -2005, гл.асистент 2005-2011, доцент 2011-2022 г.

**Оценка на учебната и преподавателска дейност/чл.122,ал.2,т.1/ на доц.д-р Мира Маркова**

Доц. д-р Маркова създава дисциплини, чийто учебно съдържание е включено в учебните планове на специалности от Историческия факултет на СУ. Тя води семинари по дисциплините: ”Българска етнология”, ”Етнология”, „Извъневропейска етнология”. Титуляр е на курса с лекции по „Славянска етнология”, който чете и до днес.

Чете лекции по „Обичайно-обредната система” от 2005/2006 в курса по „Българска етнология”, преименуван във „Вяра, обред и локални традиции”от 2008 г до днес.; Лекции по дисциплините: „Етнология на града”, и „ Култура и идентичност” в ОКС ”Бакалавър” и ОКС „Магистър,” в МП ”Етнология и културна антропология” катедра Етнология при ИФ на СУ.; Лекции „Регионални традиции, фестивална култура и музей” в спец. „История и чужд език” на ИФ.; През 2019/20 г. курс лекции

„ Българска етнология – I част” в обучението по „Етнология и културна антрапология.” В 4 годишния фундаментален курс в обучението по „Етнология и културна антропология.; 2016 / 2018 г. чете лекции на английски език „Regional Traditions and Myseology” пред студенти от ОКС „бакалавър” и ОКС „магистър, посещавани и от Еразъм студенти от всички факултети на Софийския университет.

Лекционни курсове в магистърски програми: „Регионални традиции и музейна мрежа” в МП ”Културен туризъм, съвместна между катедра Етнология” и катедра „Туризъм” ГГФ при СУ.; В МП ”Музеология” на ИФ на СУ лекции - „Локални традиции, календарни празници и фестивали”.; В МП ”Етнология и културна антропология „ катедра Етнология, ИФ на СУ-лекции: „Локални градски култури” и „Балканската столица – модернизация и европейски тенденции”.; Разработва нов лекционен курс през 2021/2022 уч.г. „Локални култури и идентичности”, „Миграции – село-град-село” в същата МП.; През учебната 2022/23 г. води нов лекционен курс „Българската национална култура през XX век”, за МП ”Нова и съвременна българска история: проблеми, модели, методология”. Тази МП е съвместно разработена със ВТУ ”Св.Св.Кирил и Методий”.

Доц.д-р Мира Маркова е научен ръководител на 3 успешно защитили докторанти и 14 успешно защитили дипломанти. Научен ръководител е на 1 задочен докторант и 3 редовни докторанти от ИФ на СУ. Също така е научен ръководител на 2 докторанти, отчислени с право на защита и получили положителна атестация.

От 2019 г. до сега, тя е съръководител на МП ”Културен туризъм”, заедно с колеги от ГГФ, специалност „Туризъм”

Автор е на 70 научни публикации в български и международни научни издания.

Цитирания на нейни трудове има в 37 български и международни научни издания.

**Оценка на представените материали за конкурса**

Доц .Мира Маркова участва в конкурса Професионално направление 3.1 Социология, антропология и науки за културата (етнология-локални традиции и култура) с 1 монография, 5 студии, 2 статии в научни издания, рефенирани и индексирани в световно известни бази, 1 публикувана глава от колективна моногрофия и 17 статии в цензирани сборници и поредици.

Във всички представени от доц.д-р Маркова трудове и части от съвместни публикации, участието и е съществено и ясно определено и аз ги приемам за рецензиране.

Основно място в публикациите на доц.д-р Мира Маркова заема **монографията ”Локални култури и традиции.Културна трансформация на обредните системи през XXI в**.София.УИ ”Св.Климент Охридски”, 2022, 194 с.ISBN 978-954-07-5518-2,ISBN 978-954-07-5519/pdf/,/10В:SelectedPublcat; onsList.Prilojenie 1/ Тази монография е новаторска в изследванията на културната трансформация на обредната система през XXI в. Тя се състои от Въведение, 3 основни глави, Заключение, Литература и Резюме на английски език. Във **Въведението** авторката обяснява целта на изследването – чрез разработване на теоретичен и практичен модел на функционирането на обредните системи в съвременността, те се поставят в процеса на трансформация, чрез призмата на конкретно подбрани случаи открояват спецификите и характеристиките на развитие на значимо културно явление. Втората главна цел на изследването е да открие функционалностите на обредните системи и чрез тях да се обособяват параметрите на локалните култури. Постигането на поставените цели преминава чрез структурно-функционален и семантичен анализ на явленията, анализирани в трите основни глави.

В **първата глава”Локалната култура-характеристики и измерения.Едно възможно бягство към историята”** на базата на анализ се интерпретира локалната култура през призмата на подбрани исторически съчинения , чийто автори анализират традиционната култура в детайли и това създава картина, върху която е поставен фокуса на локалното и регионалното различие. Тези съчинения формират и модерно мислене върху значението на локалните традиции за изграждане на стабилна идентичност.

**Втора глава ”Културна трансформация на обредната система в началото на XXI в.** В тази глава чрез конкретен емпиричен материал се анализира локалната култура на Странджа и нейната трансформация през XXIв., чрез обредни комплекси на празниците , свързани с „Еньова буля” и „Нестинарството”. Посочен е процеса на „мигриране” на нестинарството и поставяне му на нови основи в някои селища на Северна Гърция . Анализирано е и влиянието на обективната реалност върху човешката култура и съдбата на общностите, които влияят върху индивидуалния жизнен път на отделния човек.

**В трета глава „Калвария Пацлавска – локалност и религиозност в динамиката на религиозността**” е предложен прочит от съвременната религиозна система в Полша, чрез култа към Божията Майка Калварийска. Посочена е в детайли връзката между вяра, ритуал, лични предпочитания и устойчиви символи под формата на поклонничество.

Чрез представяне на богат теренен материал, културните трансформации на разнообразните обредни системи през XXIв. са подложени на анализ.Устойчивостта в развитието на локалната култура е разгледана в контекса на конкретни обичайни обредни комплекси – Еньова буля, Нестинарство и Поклонничество. Тези обичайни обредни комплекси ни пренасят през кодовете на културната памет. Типологичните особености на локалната култура могат да бъдат определени като културно-исторически комплекси, в които , отделният индивид съжителства с природата, паметта, социалният и индивидуалният ритъм на всеки отделен човек. Това е доказателство, че в човешката история има непреходни културни феномени, които обединяват рационалното с ирационалното начало. Тези културни феномени ни държат здраво стъпили на земята и ни помагат да устоим на предизвикателствата на времето.

Но освен тази тематика доц. д-р Мира Маркова има значителни приноси и в други области на етнологията и културната антропология. Ще си позволя да ги изброя в становището:

Темата за представянето на относитетелно затворени обичайно обредни комплекси в процеса на трансформации и развитие в;/статии, отбелязани в списъка с публикации, представени за конкурса-/ №5,№11,№18,№21,№24/.

Приносен характер имат статиите, посветени на локалната култура от региона на Средногорието, който остава малко различен от изследванията на градската култура у нас./ №17/.

Умело съчетаване на историческа основа с етноложки подход към проблематиката, популяризирана чрез съчинението „Картини от общата география” на хърватския учен-географ Иван Хоич., което дава данни за българските земи, за Сърбия и Черна гора/№12/.

Теоретични приноси в полето на етноложката интерпретация на стереотипите/№23/.

Изследвания върху проблемите на градската култура чрез примера на урбанизационния процес, произтичащ в София от края на XIX в. до началото на XXI в., по архивни данни, етноложки интервюта, автобиографичен разказ и чрез методологически анализ от полето на етнологията./№27,№8,№19,№53/.

Изследвания на народната религиозност като част от локалната културна матрица на общности – градска и класическа традиционна среда в края на XX-XXI в./№35,№47/.

Анализ и интерпретация на материалите от Първата руска етнографска изложба – 1867 г., осветляваща по нов начин мястото на българите в нея./№3,№9/.

Предоставяне на новаторски интеркултурни програми за етнографски и исторически музей.

**Обща характеристика на научноизследователската и научноприложната дейност на кандидата**

Доц.д-р Маркова, според справките за изпълнение на минималните национални изисквания, цитирания, аудиторна заетост, свидетелства, удостоверения, сертификати и други, свързани с участието в процедурата документи, доказват убедително, че с цялостната си богата научна и преподавателска дейност, тя отговаря на изискванията за заемане на академичната длъжност „професор“.

**Оценка на научните резултати и приноси на кандидата**

От представената справка за оригиналните научни приноси на доц.д-р Мира Маркова дават основание да се потвърди, че те отговарят на изискванията от ЗРАСРБ.

**Становище относно наличието или липсата на плагиатство**

Не съм установила плагиатство в трудовете на доц.д-р Мира Маркова. Използваните източници са добросъвестно цитирани.

Оценявам положително научната и преподавателската дейност на доц.д-р Мира Маркова. Те отговарят на изискванията на ЗРАСРБ и ППЗРАСРБ и на националните минимални изисквания за заемане на академична длъжност „професор” в област на висше образование 3.1 Социология, антропология и науки за културата/етнология, локални традиции и култури/.

Съгласна съм **доц. д-р Мира Николаева Маркова** да заеме академичната длъжност „професор“ по професионално направление 3.1”Социология, антропология и науки за културата” и ще гласувам положително за такова решение на Научното жури.

.

08. 09. 2022г. Изготвил становището:

Доц. д-р Екатерина Керемидарска